stanford-oval/wikipedia huggingface dataset:
Juveniili myelomonosyyttileukemia

Juveniili myelomonosyyttileukemia (juvenile, suom. lapsi, nuori) on erittäin harvinainen, kroonisen myelooisen leukemian (JMML, JCML) sukuinen tauti. Se käsittää noin 1–2 prosenttia kaikista lapsuusiän pahanlaatuisista veritaudeista: tämä tarkoittaa, että JMML:ää diagnosoidaan Suomessa harvemmin kuin joka toinen vuosi. JMML:n on todettu olevan hieman tavallisempi tyypin 1 neurofibromatoosia sairastavilla lapsilla. Tavallisimmin JMML:ään sairastuu alle neljävuotias lapsi.
JMML:n eteneminen on usein nopeaa (”suoraan blastikriisiin edennyt krooninen myelooinen leukemia”), mutta se voi joskus pysyä pitkiäkin aikoja rauhallisena. Nimitys myelomonosyyttileukemia tulee taudille siitä, että leukemiasolut (blastit) muistuttavat monosyytti-nimisiä valkosoluja tai niiden esiasteita. JMML-soluissa ei ole Philadelphia-kromosomia: jos tämä löytyy, tauti luokitellaan krooniseksi myelooiseksi leukemiaksi.
JMML on valitettavan hankala hoitaa: siihen tepsii lähes pelkästään kantasolusiirto, mutta senkin jälkeen sairaus monesti uusii. Sytostaattilääkkeille tauti ei ole herkkä kuin hyvin suurilla annoksilla. JMML kuitenkin reagoi allogeenisen (luovuttajan soluilla tehdyn) kantasolusiirron ns. GVH-reaktiolle, jossa luovuttajan kantasolusiirteen sisältämät t-lymfosyytit tunnistavat leukemiasolut vieraiksi ja hyökkäävät niiden kimppuun. GVH-reaktioon perustuen kantasolusiirron jälkeen uusineita tauteja onkin hoidettu joissain paikoissa antamalla lapselle luovuttajalta kerättyjä valkosoluja, jotka näin yhdessä kantasolusiirteestä kasvaneiden solujen kanssa nostavat ”tuhoamistasoa”.
Aiheesta muualla

http://www.jmmlfoundation.org/
Luettelo Kassiopeian tähdistön tähdistä

|  |  |  | 222682 | 116962 | 23h 42m 31.41s | +61° 40′ 45.8″ | 6.40 | 0.66 | 459 | K2III |  |
|  |  |  | 371 | 695 | 00h 08m 32.87s | +63° 12′ 14.6″ | 6.41 | −1.91 | 1502 | G3II |  |
|  |  |  | 2904 | 2628 | 00h 33m 19.20s | +70° 58′ 54.7″ | 6.41 | 0.36 | 528 | A0Vn |  |
|  |  |  | 4362 | 3649 | 00h 46m 42.47s | +59° 34′ 28.3″ | 6.41 |  |  | G0Ib |  |
|  |  |  | 6497 | 5240 | 01h 07m 00.07s | +56° 56′ 06.9″ | 6.41 | 1.47 | 318 | K2III... |  |
|  |  |  | 218440 | 114163 | 23h 07m 10.45s | +59° 43′ 38.6″ | 6.41 | −1.65 | 1336 | B2.5IV |  |
|  |  |  | 220130 | 115245 | 23h 20m 34.54s | +62° 12′ 47.8″ | 6.41 | −2.24 | 1753 | K2III |  |
|  |  |  | 223358 | 117430 | 23h 48m 39.03s | +64° 52′ 35.3″ | 6.41 | −0.30 | 718 | A0sp... |  |
|  |  |  | 1142 | 1269 | 00h 15m 54.87s | +61° 00′ 00.7″ | 6.43 | 0.23 | 566 | G8III... |  |
|  |  |  | 217944 | 113852 | 23h 03m 21.33s | +58° 33′ 50.0″ | 6.43 | 1.71 | 286 | G8IV |  |
|  |  |  | 5459 | 4475 | 00h 57m 19.53s | +61° 25′ 19.0″ | 6.44 | 0.21 | 575 | G8IV |  |
|  |  |  | 222748 | 116991 | 23h 43m 05.03s | +51° 56′ 21.6″ | 6.44 | 0.27 | 559 | K0 |  |
|  |  |  | 1601 | 1639 | 00h 20m 30.92s | +48° 58′ 07.1″ | 6.46 | −0.86 | 950 | G0 |  |
|  |  |  | 17581 | 13347 | 02h 51m 45.92s | +58° 18′ 51.5″ | 6.46 | 1.75 | 285 | A1m |  |
|  |  |  | 222932 | 117133 | 23h 44m 48.37s | +55° 47′ 58.9″ | 6.46 | 0.65 | 473 | G4III: |  |
| 16 Cas |  | 16 | 3038 | 2707 | 00h 34m 24.89s | +66° 45′ 01.3″ | 6.47 | 0.28 | 565 | B9III |  |
|  |  |  | 19243 | 14626 | 03h 08m 54.18s | +62° 23′ 04.5″ | 6.47 | −2.48 | 2012 | B1V:e |  |
|  |  |  | 223552 | 117551 | 23h 50m 22.12s | +51° 37′ 18.1″ | 6.47 | 3.43 | 132 | F3V |  |
|  |  |  | 224404 | 118116 | 23h 57m 33.52s | +60° 01′ 25.0″ | 6.47 | −1.26 | 1144 | B9III-IV |  |
|  |  |  | 5927 | 4786 | 01h 01m 27.04s | +49° 32′ 39.2″ | 6.48 | −0.77 | 921 | G5 |  |
|  |  |  | 6028 | 4844 | 01h 02m 18.47s | +51° 02′ 05.9″ | 6.48 | 0.04 | 632 | A3V |  |
|  |  |  | 9811 | 7593 | 01h 37m 47.20s | +64° 44′ 21.7″ | 6.49 | −3.30 | 2964 | A6Iab |  |
|  |  |  | 19439 | 14791 | 03h 11m 00.80s | +64° 53′ 46.7″ | 6.50 | 2.03 | 256 | A4V |  |
| 54 Cas |  | 54 | 12800 | 10031 | 02h 09m 07.69s | +71° 33′ 09.3″ | 6.57 | 4.39 | 89 | F8 |  |
| HD 17156 |  |  | 17156 | 13192 | 02h 49m 44.49s | +71° 45′ 11.6″ | 8.17 | 3.70 | 255 | G0 | tällä tähdellä on eksoplaneetta |
Taulukon sarakkeissa käytetyt lyhenteet:
HD numero Henry Draper -luettelossa
HIP numero Hipparcos-luettelossa
RA Rektaskensio
DEC Deklinaatio
Vis Näennäinen kirkkaus
Abs Absoluuttinen kirkkaus
Käännös suomeksi
Kallioaratti

| Kallioaratti |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Aratit Psittacara
Laji::  wagleri
Kaksiosainen nimi
 Psittacara wagleri  (G.R. Gray), 1845 
Synonyymit
 Aratinga wagleri 
Katso myös
   Kallioaratti Wikispeciesissä   Kallioaratti Commonsissa 
Infobox OKNimi-testi OK: 
Kallioaratti (Psittacara wagleri) on eteläamerikkalainen papukaija, jonka elinympäristö ulottuu Kolumbiasta Venezuelaan, Ecuadoriin ja Peruun. George Robert Gray kuvaili lajin holotyypin Bogota 1845. Laji on nimetty Johann Georg Waglerin kunniaksi.
Jukka Tiilikainen

Jukka Tiilikainen (s. 4. huhtikuuta 1974 Espoo) on suomalainen entinen jääkiekkoilija, joka nyttemmin toimii pelaaja-agenttina.
Jääkiekkoura

Laitahyökkääjä Jukka Tiilikainen on pelannut kaudesta 1992–1993 lähtien. Hän aloitti uransa Kiekko-Espoossa. Hänet varattiin Los Angeles Kingsiin vuonna 1992 kierroksella 11 varausnumerolla 255. Hän voitti Suomen mestaruuden Turun Palloseurassa vuonna 1995.
Kiekko-Espoon ja Bluesin lisäksi hänen joukkueitaan ovat olleet Vantaa HT, TPS, Lukko, Ässät, Jokerit, AIK, Södertälje SK, Langnau, Ambrì-Piotta, Fribourg-Gottéron, Ilves sekä Leksands IF jossa hän joutui lopettamaan uransa keväällä 2006 vammojen vuoksi.
Tiilikainen pelasi nuorten MM-kisoissa 1994.
Yksityiselämä

Nykyään Espoossa asuva Tiilikainen on naimisissa Suvi Miinalan kanssa ja heillä on kolme lasta. Vuoden 2003 alussa julkisuuteen levisi tieto parin suhteesta. He menivät kihloihin syksyllä 2004 ja naimisiin kesällä 2006.
Aiheesta muualla

Eurohockey.net – Jukka Tiilikainen
Kainulainen

Kainulainen on suomenkielinen sukunimi. Tunnettuja suomalaisia nimenkantajia ovat:
Anni Kainulainen (s. 1992), maastohiihtäjä
Elli-Noora Kainulainen (s. 2000), jalkapalloilija
Hannele Kainulainen (s. 1950), näyttelijä
Harri Kainulainen (s. 1996), jääkiekkoilija
Heikki Kainulainen (1917–2005), maanviljelijä ja kansanedustaja
Heikki Kainulainen (s. 1936), yhdistetyn hiihtäjä ja pesäpalloilija
Hilja Kainulainen (Hilja Gestrin, 1882–1963), arkkitehti
Iivari Kainulainen (1874–1945), laulaja ja näyttelijä
Jari Kainulainen (s. 1970), basisti
Jenny Kainulainen (Jenny Heinekamp, s. 1980), esteratsastaja ja valmentaja
Juha Kainulainen (1940–2015), kenraaliluutnantti
Juhana Kainulainen (1788–1847), runonlaulaja ja tietäjä
Justus Kainulainen (s. 1999), salibandyn pelaaja
Kimmo Kainulainen (s. 1962), fyysikko ja kosmologian professori
Kirsi Kainulainen (s. 1985), ratamoottoripyöräilijä
Markus Kainulainen (1922–2017), poliitikko
Martti Kainulainen (1927–2000), näyttelijä, kirjailija, ohjaaja ja teatterinjohtaja
Paavo Kainulainen (1924–1982), toimittaja ja kirjailija
Pauliina Kainulainen (s. 1968), pappi, tutkija, tietokirjailija ja kansalaisaktivisti
Pekka Kainulainen (s. 1956), kuvataiteilija ja laulunsanoittaja
Rasmus Kainulainen (s. 1997), salibandyn pelaaja, Justus Kainulaisen veli
Ruupert Kainulainen (1886–1962), näytelmäkirjailija, Iivari Kainulaisen veli
Siru Kainulainen (s. 1966), kirjallisuudentutkija
Tero Kainulainen, urheilutoimittaja ja -selostaja
Tommi Kainulainen (s. 1974), jalkapalloilija
Tommi Kainulainen (s. 1979), näyttelijä, teatteriohjaaja, näytelmäkirjailija ja dramaturgi
Viljo Kainulainen (1894–1936), suomalais-neuvostoliittolainen toimittaja.
Kalliohauta

Kalliohauta on kallioon louhittu hautarakennelma, jollaisia tehtiin yleisesti Välimeren ympäristössä esihistoriallisella ja varhaishistoriallisella ajalla. Ne olivat usein monihuoneisia asumusta muistuttavia arkkitehtonisia luomuksia, joissa yleensä oli runsas koristelu. Tällainen asumiseen liittyvä muoto perustui käsitykseen vainajien kuoleman jälkeisestä elämästä. Loistokkaimpia kalliohautoja tehtiin Egyptissä Keskimmäisen valtakunnan (noin 2000–1780 eaa.) ja Uuden valtakunnan (noin 1580–700 eaa.) aikana. Egyptin vanhimmat kalliohaudat ovat vuoden 2450 eaa. tienoilta. Kreikassa tällaiset haudat olivat yleisiä pronssikaudella ja niitä tekivät myös etruskit ja foinikialaiset.
Kaarle Hämeri

| Kaarle Hämeri> Henkilötiedot |
| --- | --- |
Syntynyt: 18. heinäkuuta 1964 Espoo (ikä 60)
Kansalaisuus:  Suomi
Ammatti:  aerosolifysiikan professori yliopiston kansleri (2017–)
Koulutus ja ura
Tutkinnot:  Helsingin yliopisto (FM 1991, FT 1995)
Instituutti:  Helsingin yliopisto
Oppilaat:  Tuukka Petäjä
Palkinnot:  International Aerosol Fellow Award (2016)
Aiheesta muualla
Kotisivu
Kaarle Juhani Hämeri (s. 18. heinäkuuta 1964 Espoo) on suomalainen fyysikko ja aerosolifysiikan professori, joka on toiminut Helsingin yliopiston kanslerina lokakuusta 2017 alkaen.
Hämeri kirjoitti ylioppilaaksi Leppävaaran lukiosta vuonna 1983. Hän valmistui Helsingin yliopistosta filosofian maisteriksi vuonna 1991 ja filosofian tohtoriksi vuonna 1995. Aerosolifysiikan alaan kuuluvan fysiikan väitöskirjan otsikkona oli Homogeneous nucleation in a laminar flow diffusion chamber. Hän oli tohtoriksi valmistumisen jälkeen tutkijana Tukholmassa vuosina 1995–1996. Helsingin yliopiston dosentiksi Hämeri nimitettiin vuonna 1999.
Hän toimi assistenttina Helsingin yliopistossa useita jaksoja vuosina 1991–1996 ja myös Suomen Akatemian projektitutkijana ajanjaksolla 1991–1993. Vuosina 1996–1998 Hämeri oli Suomen Akatemian nuorempi tutkija ja vuosina 1998–2000 Helsingin yliopiston ympäristötutkimuksen koordinaattorina. Hän oli Työterveyslaitoksen vanhempi tutkija vuosina 2000–2002. Helsingin yliopiston fysiikan alan professorina vuodesta 2002 ja fysiikan laitoksen varajohtaja vuodesta 2010.
Professori Hämeri on toiminut Professoriliiton puheenjohtajana. Hän on toiminut myös useissa kansainvälisissä aerosolifysiikan tieteenalan järjestö- ja opetustehtävissä. Vuonna 2016 hänelle myönnettiin kerran kahdessa vuodessa jaettava International Aerosol Fellow -tunnustus. Hän oli tämän palkinnon kolmas suomalainen vastaanottaja.
Tieteellisen julkaisutoiminnan ohella Hämeri on kirjoittaja muun muassa Otavan vuosina 2010–2013 julkaisemassa lukion fysiikan Empiria-oppikirjasarjassa (1–8).
Aiheesta muualla

Kansleri Kaarle Hämeri
Kaipainen

Kaipainen on suomalainen sukunimi, joka on muun muassa seuraavilla henkilöillä:
Anu Kaipainen ( o.s. Mustonen, 1933–2009), kirjailija
Eino Kaipainen (1899–1995), näyttelijä, poliisi
Jouni Kaipainen (1956–2015), säveltäjä, Anu ja Osmo Kaipaisen poika
Matti Kaipainen (s. 1972), jääkiekkoilija
Osmo Kaipainen (1933–1985), poliitikko ja lääkäri, Anu Kaipaisen puoliso
Urho Kaipainen (1908–1942), kommunisti ja vakooja
Wille Kaipainen (1918–2006), lääkäri ja professori.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Mark Strong

| Mark Strong |
| --- | --- |
 Strong vuonna 2011 Berliinin elokuvajuhlilla
Henkilötiedot
Koko nimi:  Marco Giuseppe Salussolia
Syntynyt: 5. elokuuta 1963 (ikä 61) Lontoo, Yhdistynyt kuningaskunta
Ammatti:  näyttelijä
Puoliso:  Liza Marshall
Näyttelijä
Aktiivisena:  1989–
Aiheesta muualla
www.markstrong.co.uk
IMDb 
Elonet
Marco Giuseppe Salussolia eli Mark Strong (s. 5. elokuuta 1963 Lontoo, Yhdistynyt kuningaskunta) on englantilainen näyttelijä, joka on esiintynyt useissa menestyneissä elokuvissa.
Hän on näytellyt muun muassa elokuvissa kuten RocknRolla, Valheiden verkko, Syriana, Nuori Victoria, Sherlock Holmes, Pappi, lukkari, talonpoika, vakooja, Kick-Ass, Green Lantern, Zero Dark Thirty, Robin Hood, John Carter, The Imitation Game, Kingsman: Salainen palvelu ja Shazam!.
Strong näyttelee usein roistoa tai antagonistia.
Yksityiselämä

Mark Strong syntyi Lontoossa itävaltalaiselle äidille ja italialaiselle isälle. Hänen nimensä oli alun perin Marco Giuseppe Salussolia, mutta hänen äitinsä muutti hänen nimensä kun hän oli viisivuotias.
Strong on naimisissa tuottaja Liza Marshallin kanssa ja heillä on kaksi poikaa.
Hänen läheisiin ystäviinsä lukeutuvat näyttelijät Daniel Craig, Dexter Fletcher ja kokki Jamie Oliver.
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1993 | Edistyksen hinta | Century | Poliisi |
| 1994 | Kuristavat kahleet | Captives | Kenny |
| 1996 | Emma | Emma | Herra Knightley |
| 1997 | Hornankattila | Fever Pitch | Steve |
| 1998 | Olipa kaksi kertaa eilinen | The Man with Rain in His Shoes | Dave Summers |
| 1999 | Isän, pojan ja pojanpojan nimeen | Sunshine | István Sors |
| 1999 | Kolmenkympin villitys | Elephant Juice | Frank |
| 2001 | Kuoleman rautatie | To End All Wars | Dusty Miller |
| 2001 | Hotel | Hotel | Ferdinand |
| 2001 | Pähkähullu perhe | The Martins | Doug |
| 2002 | Heartlands | Heartlands | Ian |
| 2003 | It's All About Love | It's All About Love | Arthur |
| 2005 | Syriana | Syriana | Mussawi |
| 2005 | Revolver | Revolver | Sorter |
| 2006 | Tristan & Isolde | Tristan & Isolde | Lord Wictred |
| 2006 | Scenes of a Sexual Nature | Scenes of a Sexual Nature | Louis |
| 2007 | Sunshine | Sunshine | Pinbacker |
| 2007 | Tähtisumua | Stardust | Prinssi Septimus |
| 2008 | Miss Pettigrew - Päivä täynnä elämää | Miss Pettigrew Lives for a Day | Nick |
| 2008 | Babylon A.D. | Babylon A.D. | Finn |
| 2008 | Flashbacks of a Fool | Flashbacks of a Fool | Mannie Miesel |
| 2008 | RocknRolla | RocknRolla | Archy |
| 2008 | Valheiden verkko | Body of Lies | Hani Salaam |
| 2008 | Good | Good | Philipp Bouhler |
| 2009 | Sherlock Holmes | Sherlock Holmes | Lordi Henry Blackwood |
| 2009 | Nuori Victoria | The Young Victoria | Sir John Conroy |
| 2009 | Endgame | Endgame | Tohtori Neil Barnard |
| 2010 | Robin Hood | Robin Hood | Sir Godfrey |
| 2010 | The Way Back | The Way Back  | Khabarov |
| 2010 | Kick-Ass | Kick-Ass | Frank D'Amico |
| 2010 | Kätkijät | Arrietty | Podi (äänirooli UK-versiossa) |
| 2011 | Pappi, lukkari, talonpoika, vakooja | Tinker Tailor Soldier Spy | Jim Prideaux |
| 2011 | Green Lantern | Green Lantern | Sinestro |
| 2011 | The Guard | The Guard | Clive Cornell |
| 2011 | Kotka | The Eagle | Guern |
| 2012 | Zero Dark Thirty | Zero Dark Thirty | George |
| 2012 | John Carter | John Carter | Matai Shang |
| 2012 | Blood | Blood | Robert Seymour |
| 2013 | Welcome to the Punch | Welcome to the Punch | Jacob Sternwood |
| 2013 | Closer to the Moon | Closer to the Moon | Max Rosenthal |
| 2013 | Mindscape | Mindscape | John |
| 2014 | The Imitation Game | The Imitation Game | Stewart Menzies |
| 2014 | Before I Go to Sleep | Before I Go to Sleep | Tri. Nasch |
| 2015 | Kingsman: Salainen palvelu | Kingsman: The Secret Service | Merlin |
| 2016 | Miss Sloane | Miss Sloane | Rodolfo Schmidt |
| 2016 | Grimsby | Grimsby | Sebastian Graves |
| 2016 | The Siege of Jadotville | The Siege of Jadotville | Conor Cruise O'Brien |
| 2017 | Kingsman: Kultainen kehä | Kingsman: The Golden Circle | Merlin |
| 2019 | Shazam! | Shazam! | Tohtori Thaddeus Sivana |
| 2021 | Cruella | Cruella | John |
Valikoitu filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 1989 | After Henry | After Henry | Roger | 1 jakso |
| 1993 | Esikaupunkien Buddha | The Buddha of Suburbia | Televisiotuottaja | 1 jakso |
| 1993 | Epäilyksen polttopiste 3: Sielujen kaitsija | Prime Suspect 3 | Inspector Larry Hall | 2 jaksoa |
| 1996 | Pohjoiset ystävämme | Our Friends in the North | Terry "Tosker" Cox | 9 jaksoa |
| 1999 | Ei koskaan polttareita | Births, Marriages and Deaths | Terry | 4 jaksoa |
| 2000 | Anna Karenina | Anna Karenina | Oblonski | 4 jaksoa |
| 2002 | Valamiehet | The Jury | Len Davies | 6 jaksoa |
| 2003 | Henrik VIII | Henry VIII | Norfolkin herttua | Televisioelokuva |
| 2003 | Epäilyksen polttopiste 6: Viimeinen todistaja | Prime Suspect 6: The Last Witness | Larry Hall | 1 jakso |
| 2004 | The Long Firm | The Long Firm | Harry Starks | 4 jaksoa |
| 2006 | Low Winter Sun | Low Winter Sun | Frank Agnew | Minisarja |
| 2013 | Low Winter Sun | Low Winter Sun | Frank Agnew | Minisarjan pohjalta tehty 10-osainen sarja |
| 2018 | Deep State | Deep State | Max Easton | 8 jaksoa |
Aiheesta muualla

Wikimedia Commonsissa on kuvia tai muita tiedostoja aiheesta .
Mark Strong Elonetissä.
Mark Strong Internet Movie Databasessa. (englanniksi)
Kalsineuriinin estäjät

Kalsineuriinin estäjät ovat ryhmä erilaisia kalsineuriinientsyymiä estäviä lääkeaineita, jotka pääasiassa vähentävät immuunijärjestelmän ja T-lymfosyyttien jakautumista ja toimintaa. Ryhmään kuuluvat muun muassa siklosporiini, takrolimuusi, everolimuusi ja pimekrolimuusi.
Kalsineuriinin estäjät ovat rakenteeltaan erilaisia: esim. siklosporiini on 11 aminohapon peptidi ja takrolimuusi muistuttaa makrolideja. Molemmat metaboloituvat maksan CYP3A4-entsyymin vaikutuksesta, mikä aiheuttaa yhteisvaikutuksia tähän reittiin vaikuttavien muiden lääkeaineiden kanssa. Siklosporiinin eliminaation puoliintumisaika on noin 6 tuntia ja takrolimuusin noin 12 tuntia.
Siklosporiini kiinnittyy siklofiliiniproteiiniin ja takrolimuusi immunofiliiniin ja näiden muodostamat kompleksit estävät kalsineuriini-fosfataasientsyymiä aktivoimasta NFAT-transkriptiotekijää, joka säätelee sytokiinigeenien, kuten IL-2, IL-4, TNF ja IFN-gamma, aktiivisuutta T-lymfosyyteissä. Tämä vähentää T-solujen aktivoitumista, sytokiinituotantoa ja jakautumista, mikä vaimentaa lymfosyyttivälitteistä immuunivastetta ja tulehdusvastetta laajasti elimistössä. Kalsineuriinin estäjät vaimentavat tulehdusreaktiota esim. elinsiirron hyljintäreaktiossa, nivelreumassa, psoriaasissa, uveiitissa, vaikeassa sarveiskalvotulehduksessa, eräissä munuaistaudeissa sekä vaikeassa atooppisessa ekseemassa. Siklosporiinin vaikutuksiin kuuluvat myös muun muassa munuaisvaurio, kohonnut verenpaine, verenkuvan muutos, infektiot, syövät, ruokahaluttomuus, pahoinvointi, ripuli, vapina, ienhyperplasia, hirsutismi, maksa-arvojen kohoaminen, hyperlipidemia ja hyperglykemia. Takrolimuusi aiheuttaa myös munuaisvauriota ja muun muassa vapinaa, päänsärkyä, huimausta, ruuansulatuskanavan oireita, kohonnutta verenpainetta, hyperglykemiaa, tinnitusta, verenkuvan muutoksia, maksaentsyymien nousua sekä infektioita ja syöpiä.
Kaarlo Johannes Valle

Kaarlo Johannes Valle (29. lokakuuta 1887 Jääski – 29. syyskuuta 1956 Turku) oli suomalainen entomologi. Hän kirjoitti useita tieteellisiä artikkeleita ja kirjoja, kuten Vanamo-seuran julkaiseman kirjasarjan Suomen perhosista.
Elämäkerta

K. J. Valle oli Johannes (Jussi) Wallen ja Fanny Adolfina Wallen (o.s. Lindblad) ainoa lapsi. Valle syntyi Jääskessä vuonna 1887. Hän pääsi ylioppilaaksi Viipurin lyseosta vuonna 1907. Filosofian kandidaatin tutkinnon Valle suoritti vuonna 1914, jonka jälkeen hän siirtyi Kotkan suomalaisen yhteiskoulun luonnontieteen, maantieteen ja kemian opettajaksi. Tässä virassa Valle toimi vuosina 1915–1919. Kotkasta Valle siirtyi Helsinkiin, jossa hän toimi nykyisen Kalatalouden keskusliiton edeltäjän ja Tietosanakirja Oy:n palveluksessa sekä Helsingin yliopiston eläinmuseossa.
Vuonna 1922 Valle vastaanotti viran eläintieteen assistenttina Turun yliopistossa, jossa hänen työhönsä kuului kurssien pidon ohella myös hyönteiskokoelman kartuttaminen. Vuonna 1927 Valle suoritti lisensiaatin tutkinnon ja samana vuonna myös tohtorin tutkinnon. Samalla hän myös siirtyi hoitamaan eläintieteen apuopettajan tehtäviä, tosin vain seuraavaan vuoteen asti. Vuonna 1928 Valle nimitettiin eläintieteen dosentiksi Turun yliopistoon, ja vuonna 1933 hän sai dosentin arvon myös Helsingin yliopistosta. Sinne hänet nimettiin myös hoitamaan eläintieteen v.t. professuuria vuonna 1938. Kun eläintieteen professori W. M. Linnaniemi jäi eläkkeelle 1943, kutsuttiin Valle takaisin Turkuun hoitamaan avautunutta virkaa. Valle oli myös merkittävä hahmo Turun eläin- ja kasvitieteellisen seuran toiminnassa. Hän toimi myös seuran puheenjohtajana vuosina 1952–1955.
Valle oli naimisissa kaksi kertaa. Ensimmäisen kerran hän avioitui Tampereella 8. kesäkuuta 1916 Suoma Sofia Laition kanssa (1888–1979), josta tuli Turun yliopiston kasvitieteellisen laitoksen amanuenssi vuonna 1922. Liitto päättyi kuitenkin eroon 1937. Toisen kerran Valle meni naimisiin seuraavana vuonna, 30. toukokuuta 1938, Turussa Ida Irene Oksasen (1907–1966) kanssa. Ensimmäisestä avioliitosta Vallelle syntyi kaksi poikaa (Osmo, s. 1917 ja Jorma, s.1919) ja toisesta yksi tytär (Varpu-Leena, s. 1940).
Hyönteiskokoelmat

Vallen erityisesti sudenkorentoja sisältävä hyönteiskokoelma on nykyään Luonnontieteellisen keskusmuseon hallinnassa, jolle se lahjoitettiin vuonna 1958.
Julkaisut (valikoima)

K. J. Valle kirjoitti muun muassa seuraavat Vanamon julkaisemat teokset:
Valle, K. J. 1922: Suomen sudenkorennoiset. Otavan hyönteiskirjasia n:o 2. 83 s., 35 kuvaa. Otava, Helsinki.
Valle, K. J. 1935: Suurperhoset, Macrolepidoptera, I Päiväperhoset, Diurna. 174 s., 70 kuvaa, 11 kuvataulua. WSOY, Porvoo—Helsinki.
Valle, K. J. 1937: Suurperhoset, Macrolepidoptera, II Kiitäjät, Sphinges, ja Kehrääjät, Bombyces. 116 s., 31 kuvaa, 13 kuvataulua. WSOY, Porvoo—Helsinki.
Valle, K. J. 1940: Suurperhoset, Macrolepidoptera, III Yökköset, Noctuae. 484 s., 36 kuvaa, 32 kuvataulua. WSOY, Porvoo—Helsinki.
Valle, K. J. 1946: Suurperhoset, Macrolepidoptera, IV Mittarit, Geometrae. WSOY, Porvoo—Helsinki.
Valle, K. J. 1952: Sudenkorennot Odonata. WSOY, Porvoo—Helsinki.
Kaarlo Johan Blomstedt

Kaarlo J. Blomstedt vuonna 1888.
Kaarlo (Karl) Johan Blomstedt (3. helmikuuta 1839 Kuru – 21. lokakuuta 1888 Hämeenlinna) oli suomalainen rehtori, latinankielisen kirjallisuuden kääntäjä ja valtiopäivämies.
Blomstedtin vanhemmat olivat lukkari Aron Emanuel Blomstedt ja Karoliina Sofia Adler. Hänen vanhempi veljensä oli lehtori ja toimittaja Oskar Blomstedt. Blomstedt pääsi ylioppilaaksi Vaasan lukiosta 1860 ja valmistui Helsingin yliopistosta filosofian kandidaatiksi 1866, opettajakandidaatiksi 1868 ja filosofian maisteriksi 1869.
Blomstedt toimi Hämeenlinnan lyseossa latinan ja kreikan lehtorina sekä rehtorina 1873–1888. Hän osallistui pappissäädyn edustajana valtiopäiville 1888. Blomstedt oli Hämeenlinnan kaupunginvaltuuston jäsenenä 1881-1888 ja valtuuston puheenjohtajana 1885-1886. Hänen aloitteestaan perustettiin Hämeen Sanomat-lehti ja Blomstedt oli lehden ensimmäinen päätoimittaja 1879. Blomstedt vuokrasi valtion omistamaa Hämeenlinnan maalaiskunnassa sijainnutta Ojoisten virkataloa ja harjoitti siellä maanviljelyä.
Kaarlo Johan Blomstedt oli naimisissa 1866–1875 Ida Wilhelmina Lindqvistin (k. 1875) kanssa. Heidän poikansa oli arkkitehti Yrjö Blomstedt. Vuonna 1877 Blomstedt meni uudelleen naimisiin Alma Josefina Wegeliuksen kanssa.  Tästä avioliitosta oli hänen toinen poikansa historioitsija ja arkistonhoitaja Kaarlo Blomstedt.
Teoksia

Lindeqvist, Carl Johan: Alkuharjoituksia latinan kielessä 1. osa. Suomenkielisiä kouluja varten toim. Kaarlo Blomstedt. Eurén, Hämeenlinna 1874–1875, Hagelberg, Tampere 1878, 1882.
Lindeqvist, Carl Johan: Alkuharjoituksia latinan kielessä 2. osa. Suomenkielisiä kouluja varten toim. Kaarlo Blomstedt. Suomalaisen Kirjallisuuden Seura, Helsinki 1874–1875, Hagelberg, Tampere 1879.
”Selityksiä Ciceron kirjaseen Cato Major.” Hämeenlinnan normalilysei. Kertomus lukuvuodesta 1884–1885.   Hämeenlinna 1885.
Suomennoksia

Quintus Horatius Flaccus: ”Carmen saeculare.” Suomentanut ja selittänyt Kaarlo Blomstedt. Hämeenlinnan normali-lyseumi: Kertomus lukuvuosista 1873–1874 ja 1874–1875. A. W. Lindgren, Hämeenlinna 1875.
Marcus Tullius Cicero: Cato Major de senectute. Carberg, Hämeenlinna 1886.
Aiheesta muualla

Hämeenlinnan lyseen uudesta koulurakennuksesta kertomus, jonka syyskuun 17 p. v. 1888 kello 12 päivällä vietettävää vihkimysjuhlaa varten kirjoitti Kaarlo Blomstedt. (Arkistoitu – Internet Archive) Hämeenlinnan Lydia-sivusto.